Marolles-en-Brie (Val-de-Marne) - Wikipedia, entziklopedia askea.\nMarolles-en-Brie Frantziako udalerria da, Marne Harana departamenduan dagoena, Île-de-France eskualdean. 2013an 5.073 biztanle zituen.\nSylvie Gerinte (en)\nSucy-en-Brie, Boissy-Saint-Léger, Santeny eta Villecresnes\n4.839 (2018ko urtarrilaren 1a)\n2.515 (%52) 2.332 (%48.2)\n2007an Marolles-en-Brie udalerrian erroldatutako biztanleak 5.073 ziren. Familiak 1.680 ziren, horien artean 208 pertsona bakarrekoak ziren (76 bakarrik bizi ziren gizonak eta 132 bakarrik bizi ziren emakumeak), 413 seme-alabarik gabeko familiak ziren, 911 seme-alabak dituzten bikoteak ziren eta 148 seme-alabak dituzten guraso-bakarreko familiak ziren.\n2007an 1.760 etxebizitza zeuden, 1.696 familiaren etxebizitza nagusia ziren, 22 bigarren erresidentzia ziren eta 43 hutsik zeuden. 1.620 etxeak ziren eta 139 apartamentuak ziren. 1.696 etxebizitza nagusietatik 1.379 bere jabearen bizilekua ziren, 300 alokairuan okupaturik zeuden eta 17 doan lagata zeuden; 17 etxek gela bat zuten, 53 etxek bi zituzten, 122 etxek hiru zituzten, 286 etxek lau zituzten eta 1.217 etxek bost zituzten. 1.565 etxek euren parking plaza propioa zuten azpian. 574 etxetan ibilgailu bat zegoen eta 1.074 etxetan bat baino gehiago zituzten.\n2007an batez besteko errenta 19,1€/h zen; goi karguen kasuan 29€/h zen (32€/h gizonena eta 22,5€/h emakumeena), tarteko profesionalena 15,7€/h (17€/ h gizonena eta 14,8 emakumeena), enplegatuena 10,5€/h (10€/h gizonena eta 11€/h les dones) eta langileena 11,2€/h (11,5€/h gizonena eta 9€/h emakumeena).\n2007an lan egiteko adina zuten pertsonak 3.699 ziren, horien artean 2.688 aktiboak ziren eta 1.011 inaktiboak ziren. 2.688 pertsona aktiboetatik 2.537 lanean zeuden (1.318 gizon eta 1.219 emakume) eta 151 langabezian zeuden (71 gizon eta 80 emakume). 1.011 pertsona inaktiboetatik 255 erretiraturik zeuden, 538 ikasten zeuden eta 218 "bestelako inaktibo" gisa sailkaturik zeuden.\n2009an Marolles-en-Brie udalerrian 1.662 unitate fiskal zeuden, 5.070 pertsonek osaturik. Pertsona bakoitzeko diru-sarrera fiskalaren mediana urteko 29.834 euro zen.\n2007an zeuden 195 komertzioetatik, 1 janari enpresa zen, 4 material elektrikoaren fabrikazioko enpresak ziren, 1 garraiorako elementuen fabrikazioko enpresa zen, 10 bestelako produktu industrialen fabrikazioko enpresak ziren, 13 eraikuntza enpresak ziren, 46 ibilgailuen saltze eta konpontze enpresak ziren, 7 garraio enpresak ziren, 11 ostalaritza eta jatetxe enpresak ziren, 13 informazio eta komunikazio enpresak ziren, 8 finantziazio enpresak ziren, 9 higiezinen enpresak ziren, 40 zerbitzu enpresak ziren, 19 administrazio publikoko enpresak ziren eta 13 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 40 zerbitzu publikoetatik, 1 posta bulegoa zen, 2 banku bulegoak, 2 ibilgailuen konpontzeko eta nekazaritza tresnetako lantokiak, 2 igeltseroak, 2 margolariak, 3 zurginak, 3 iturginak, 1 argiketaria, 6 ile apaindegiak, 3 albaitariak, 8 jatetxeak, 4 higiezinen agentziak, 1 tintoreria eta 2 apaindegiak.\n2009an zeuden 10 establezimendu komertzialetatik, 1 supermerkatu zen, 1 brikolaje denda handia zen, 1 120 m2 baino gutxiagoko denda zen, 1 okindegi zen, 1 harategi zen, 1 kongelatu-denda zen, 1 liburu denda zen, 1 etxerako tresna denda zen, 1 kirol-denda zen eta 1 lore-denda zen.\nVillecresnes (1,7 km)\nSanteny (1,7 km)\nBoissy-Saint-Léger (4,0 km)\nÉpinay-sous-Sénart (4,3 km)\nSucy-en-Brie (4,8 km)\nLésigny (4,9 km)\nBoussy-Saint-Antoine (5,0 km)\nLimeil-Brévannes (5,1 km)\nNoiseau (5,2 km)\nBrunoy (5,2 km)\nFérolles-Attilly (5,7 km)\nYerres (5,7 km)\nVarennes-Jarcy (6,0 km)\nMultimedia: Marolles-en-Brie (Val-de-Marne)\nAzken aldaketa 19 abendua 2021(e)an, 20:39(e)tan\nOrriaren azken aldaketa: 19 abendua 2021, 20:39.


Bortizkeria sexisten biktimak begiztatu, entzun eta laguntzeko beharra | Euskal Herria | KAZETA\n2021 AZA. 24 - 07:20h\nBortizkeria sexisten biktimak begiztatu, entzun eta laguntzeko beharra\nEmazteenganako bortizkeriaren kontrako egunaren karietara, gaiari loturiko hainbat alorri buruzko hitzaldia antolatu du Hendaiako Herriko Etxeak azaroaren 16an. Bortizkeriaren fase ezberdinei buruz hitz egiteaz gain, haurrengan izan ditzakeen eraginak aipatu dituzte adituek.\nKotte Ecenarro Hendaiako auzapezak hasiera eman die hitzaldiei azaroaren 16an. © Iurre BIDEGAIN\nEmazteen kontrako bortizkeriaren gaiak garrantzia hartu du azken urteetan Ipar Euskal Herrian. Biktimei besoak zabaltzeko tresna gehiago izateaz gain, eragileak ere problematikaren larritasunaz ohartzen doaz eta gizartea sentsibilizatzen entseatzen dira. Ildo horretatik tiraka, Hendaiako Herriko Etxeak programazio berezi bat antolatu du aurten azaroaren 25ean iragaiten den Emazteenganako bortizkeriaren kontra egunaren karietara.\nHain zuzen, azaroaren 16an Hendaiako Antoine d’Abbadie entzunaretoak emazteen kontrako bortizkeriaren alor ezberdinak jorratu dituen hitzaldi sorta errezibitu du. Bortizkeria beraren faseak edo haurrengan izan ditzakeen eraginei buruz hitz egiteaz gain, esku artean dituzten tresna juridikoak eta Baionako ospitalean 2020an irekitako Biktimologia Unitatea aurkeztu dituzte. Azken honen xedea, biktimei harrera egiteaz gain, profesionalengana jotzea da, haiek biktimak laguntzeko dituzten tresnak ezagutu ditzaten.\nSortu denez geroztik, Julie Valere arduradunak azaldu duenez, 1.200 profesional baino gehiago formatu dituzte unitatearen bidez. 2020an, 350 biktima lagundu ditu. 2021ari dagokionez, lehen sei hilabeteetan lagundutako biktimen kopurua 200koa zen. Gainera, laster, urrats bat gehiago eman eta Baionako Ospitaleak ere arriskuan dauden haurrak laguntzeko harrera unitate bat sortuko du.\nSandine Blancher psikologoak hasiera eman dio hitzaldi sortari. Bortizkeria kontrolatzeko modu bat dela nabarmendu zuen hitzartzeari hasiera emateko. «Botere bilaketa bat da. Jarrera multzo bat da dominatzea helburu duena. Biktima suntsitzea, bai psikologikoki eta baita fisikoki ere», aipatu du. Bortizkeria hori ezberdinki itxuratu daiteke, baina bortizkeria kasu gehienetan negoziazioak ez du tokirik. «Batek irabazten du eta besteak galdu».\nAdituak azaldu duenez, bortizkeriak etapa ezberdinak izan ditzake. Lehenik, sedukzioarena litzateke. Hots, erasotzaileak bere aurpegi onena erakutsiko du, biktimarekiko arretatsua izanen da, amodio istorio eredugarriaren hasiera bezala. Bigarren etapa batean, dependentzia afektiboa agertuko da. Pixkanaka-pixkanaka biktima bere kabuz pentsatzeko gaitasuna galtzen joango da. Beranduago, biktimak bere askatasuna galduko du eta erasotzaileak familia eta lagunengandik isolatuko du. Biktima erasotzaileari lotua izanen da, bere menpe. Azkenik, dominazioaren etapa helduko da. Biktimari eredugarria izatea eskatuko zaio. Adibidez, janzkerari dagokionez debekuak jasoko ditu. Poliki-poliki agertuko diren fase hauen baitan, biktima egokitzen joango dela aipatu du Blancherrek.\nBehin eta berriz errepika daitekeen zikloa\nEtapa ezberdinak izateaz gain, adituak bortizkeriari dagokionez faseak ere identifikatu ditu. Lehenengoa tentsioarena izanen da. Bortizkeriaren egileak tentsio giro bat plantan emanen du, biktima gaitzetsiz. Ondotik, krisiaren fasea etorriko da. Horren baitan, bortizkeria zapuztuko da, egileak bere buruarekiko kontrola galduko duelako. Hirugarrenik, justifikazioa eta errugabetasunaren fasea helduko da. Egileak bere buruari ardurak kenduko dizkio, bere jarrerari ere garrantzia kenduz. «Egileak horrelako aitzakiak erabiliko ditu: probokatu nauzu, ez zenidan hori esan behar…», aipatu du. Fase horretan, egileak ere bortizkeria kanpoko arazoekin lotuko du, adibidez, lana edo alkoholaren kontsumoarekin. Biktimak bere azalpenak onartuko ditu eta errudun senti daiteke. «Bere jarrera zalantzan emanen du, gertakariak saihesten ahal zituela pentsatuz».\nLaugarrenik, ogi ezteien fasea agertuko da. Erasotzaileak jarrera eredugarria izanen du eta bere jarrera konpontzeko aterabideak bilatuko dituela zin eginen dio. Kasu horretan biktima pozik geldituko da lasaitasuna itzuli delako bere bizitzara, baina erne egonen da, hala ere.\nIaz, azaroaren 25ean Baionan antolatutako mobilizazioaren irudia. © Guillaume FAUVEAU\nPsikologoak dioenez, bi lehen faseetan egileak kontrola bere esku izan nahiko du eta beste bietan ahal duena eginen du biktima errekuperatzeko. «Azaldutako zikloa behin eta berriz errepikatu daiteke. Geroz eta gehiago murrizten den justifikazioa eta ogi ezteien fasea, geroz eta gehiago agertuko dira lehen biak».\nBlancherrek nabarmendu duenez, funtsezkoa da profesionalek ziklo hauek ezagutzea, batez ere ulertu ahal izateko zergatik biktima bere erasotzailetik urrundu daitekeen, geroago berriz hurbiltzeko. «Lagundu daiteke ulertzeko zergatik biktimek hainbeste zailtasun dituzten bereizteko».\nHaurrak ere biktimak\nJakin behar da, bortizkeriaren lekuko diren haurrek beste haurrei konparatuz, nahasmendu afektiboak 10-17 aldiz gehiago izanen dituztela. Nahasmendu horiek ondorioak izanen dituzte eskolan izango duten garapenean, baina baita ere bere jarrera afektiboetan ere.\nHaurren adinaren arabera, bortizkeriaren lekuko izateak eragin ezberdina izanen du beregan, psikologoak azaldu duenez. Haurdunaldiaren garaian, frogatua dagoenez, bortizkeria jasaiteak fetuari eragin diezaioke, malformazioak ekarriz edo erditze goiztiarrak eraginez. Halaber, 0-3 urte bitartekoen haurrek sentitzen dutena adierazteko ezintasuna kontuan harturik, eszena bortitzak bizi ondotik, burmuineko garapenean eragin larriak ager daitezke. 3-6 urte bitartekoen kasuan, nahasmenduak adieraziko dituzte, haserrea eta bortizkeria tarteko. «Zailtasuna izanen dute haien emozioak kudeatzeko», erantsi du profesionalak.\nHalaber, 4-7 urte bitartekoen kasuan, haurrak errudun sentitzen hasiko dira eta laguntza eskatzeko zailtasunak izanen dituzte. Adin tarte horretan gertatutakoa aztertu eta epaitu ondotik, noren alde edo kontra agertu daitezkeen erabaki dezakete. 11-14 urte bitartean, norberaren nortasuna eraikitzen den fase horretan, egokiak ez diren harreman ereduak barneratzen ahal dituzte, adibidez, dominazioan oinarritutakoak direnak. Azkenik, 15-18 urteko gazteei dagokienez, arriskutsua izan daitekeen jarrera bat eduki dezakete. Giro horretatik bikote bat eduki dezakete, haurdunaldi goiztiarrak gertatuz ere.\n«Munduarekiko izanen duen ikuspegia eraldatua izanen da eta bortizkeriari normaltasuna ematen ahalko dio familia ereduaren baitan. Pentsa dezake maite dugunarekiko beldurra sentitzea normala izan daitekeela», kontatu du adituak.\nBortizkeria horrekiko bere burua babesteko, haurrak rol ezberdinak hartzen ahalko ditu. Alde batetik, «buraso txikia» bezala ezagutua den rola hartzen ahalko du, hau da, bere burasoak zainduz eta baita bere anai-arrebak ere. Gisa berean, biktima den buraso horren konfiantzazko pertsona bilakatzen ahalko da, bere sentimenduen berri izanez. Erasotzailea den burasoaren konfiantzazko pertsona bilakatu daiteke ere. Halaber, haurra erasotzailea izateaz gain, arbitroaren rola hartzen ahalko du.\nArgi dena da bortizkeriak eragin bat izanen duela haurrengan eta sentituko duten horri aterabideak lortzeko zainketa bat funtsezkoa dela azpimarratu du Sandine Blancherrek.


Nerabezaro lapurtua | Bizigiro | Berria\nElite (Netflix) telesailak adikzioa sortzen dit. Telesaila hasi zenetik, kapitulu guztiak betekada batean ikusi ditut. Telesailak kritikatzeko gauza asko dituen arren, lehen atala hastean, azkenera arte dena ikusiko dudala badakit. Duela hilabete atera zen bosgarren denboraldiarekin ez zait berdin gertatu. Formatua berriro ere errepikatu dute, eta agian horregatik, desintoxikatzeko aukera eduki dut denboraldi honetan.\nAzken denboraldia asko kritikatu da pertsonaiak hipersexualizatuak daudelako, baina kritika egiteko gauza gehiago ditu. Bifobia eta homofobia erakutsi nahi izan dizkigu futbolari baten tramarekin. Istorio horrek interes txikia piztu dit, eta bifobia gehiago sortzeko balio izan duela esan daiteke. Horrez gain, arrazismoa jorratu nahi izan dute berriz ere. Horretarako, estereotipoz betetako gazte baten istorioa kontatu dute. Arrazismoari kritika egitea bazen haien helburua, bide okerrena hartu dute hori egiteko.\nTelesailean sortzen diren bikote guztiek harreman nahiko toxikoak dituzte, eta askok gaizki amaitzen dute, baina atentzioa eman dit heterosexualak ez diren bikoteek gaizki amaitu dutela. Aldiz, heterosexualen etorkizuna hobeagoa izan da kasu batzuetan.\nArgi dago Élite-k ez duela nerabeen errealitatea islatzen, eta are gutxiago LGTBIQ+ kolektiboarena. Homosexualitatea nerabezaroan nola bizitzen den hobeto erakusten duen telesaila Heartstopper (Netflix) da. Hartan, homosexuala izateagatik nerabezaroan pasatzen diren zalantzak, depresioak eta bazterkeria erakusten dira, eta telesail horrek Élite-k baino gehiago erakarri nau azken asteetan.\nHeartstopper telesailean nerabezaro lapurtua erakusten da. Duela gutxi konturatu naiz zer den nerabezaro lapurtua bizitzea, eta telesail horretako pertsonaia nagusiek modu oso egokian erakusten dute. LGTBIQ+ komunitatean, telesail horrek arrakasta handia izan du eta ez da harritzekoa. Komunitateko askok nerabezaroa oso gaizki gogoratzen dugu. Gure identitatea sortzen den une horretan galdera gehiegi ditugu buruan, eta poztasun gutxi. Horrelako telesailek nerabeen errealitatea hobeto erakusten dute; Élite-ko istorioek, aldiz, zientzia fikziozkoak dirudite. Netflixen sartzean aukera egitea besterik ez duzue, nire apustua argi dago.


Egoera eta egunkariak begiratzea\nEgoera eta egunkariak begiratzea\nUrruneko EIa erabil dezakezu prozesatzeko zain dauden dokumentuen egoera begiratzeko, baita prozesatu diren dokumentuen egunkariak ikusteko ere. Makinaren egoera ere begira dezakezu, adibidez erroreen gaineko informazioa eta gainontzeko kontsumigarri kopurua.\nKopien/inprimatzeen egoera begiratzea\nBidalitako/jasotako dokumentuen egoera begiratzea\nGordetako dokumentuen egoera begiratzea\nLanen egunkaria begiratzea\nMakinaren egoera begiratzea\nKopiatzeko edo inprimatzeko zain dauden dokumentuen egoera begira dezakezu. Dokumentu bat besteen aurretik koka dezakezu, edota dokumentu bat bertan behera utzi.\nHasi Urruneko EIa [Status Monitor/Cancel] [Job Status] [Copy/Print]]]-ren azpian\nHautatu begiratu nahi duzun funtzioa eta sakatu [Display].\n[Cancel]: Kopiatzea edo inprimatzea bertan behera utziko da. Ezeztatutako dokumentua ezabatu egingo da eta ezin izango da berreskuratu.\n[Print Next]: Dokumentua oraingo dokumentuaren ostean inprimatuko da.\n[Pause]: Ordenagailu batetik inprimatzen ari diren dokumentuak eten egingo dira. Ezin dituzu kopiatzen ari diren dokumentuak eten. Sakatu [Resume] eten egin den dokumentu bat berriz inprimatzen hasteko.\nSakatu ikonoa dokumentuaren inguruko informazio xehatua bistaratzeko.\nHonako hauen egoera begira dezakezu: bidaltzeko zain dauden fax eta posta elektronikoak, jasotako faxak eta birbidaltzeko zain dauden faxak. Dokumentuak bidaltzeko eta jasotzeko prozesua ere bertan behera utz dezakezu.\nHasi Urruneko EIa [Status Monitor/Cancel] [Job Status] [Send]-n edo [Receive]-n\nJasotzen edo bidaltzen ari den dokumentua ezeztatu da. Ezeztatutako dokumentua ezabatu egingo da eta ezin izango da berreskuratu.\nGordetzeko zain dauden dokumentuen egoera begira dezakezu. Dokumentuak gordetzeko prozesua ere bertan behera utz dezakezu.\nHasi Urruneko EIa [Status Monitor/Cancel] [Job Status] [Store]-n\nDokumentua gordetzea bertan behera utzi da. Ezeztatutako dokumentua ezabatu egingo da eta ezin izango da berreskuratu.\nKopiatu, inprimatu, bidali, jaso edota gorde diren dokumentuen egunkaria bistara dezakezu.\nHasi Urruneko EIa [Status Monitor/Cancel] [Job Log]\nEgunkariaren datuak CSV fitxategi gisa esportatu eta gorde daitezke ordenagailuan.\nHautatu begiratu nahi duzun funtzioa eta sakatu [Display]. Bistaratuko diren funtzioak ezberdinak izan daitezke zure makinaren ereduaren eta tresna osagarrien arabera.\nMakinaren inguruko informazio anitza begira dezakezu, adibidez erroreen gaineko informazioa, gainontzeko paper eta toner kopurua, tresna osagarrien gaineko informazioa edota artean inprimatu den orri kopurua.\nHasi Urruneko EIa [Status Monitor/Cancel] Hautatu begiratu nahi duzun elementua\n> Makina kudeatzea > Makina ordenagailu batetik kudeatzea (Remote UI (Urruneko EI)) > Egoera eta egunkariak begiratzea


Laburpena ( 221. zk.), 2012ko azaroaren 15a, osteguna\nAGINDUA, 2012ko urriaren 16koa, Hezkuntza, Unibertsitate eta Ikerketako sailburuarena. Honen bidez, Lanbide Heziketako prestakuntza-zikloetako irakasleentzako enpresetako trebakuntza-proiektuen oinarri arautzaileak ezartzen dira.\n228/2012 DEKRETUA, urriaren 30ekoa. Honen bidez, aldatu egiten da kreditu-erakundeen eta EAEko Administrazioaren arteko finantza-lankidetzari buruzko dekretua, etxebizitzaren eta lurzoruaren arlokoa.\nAGINDUA, 2012ko azaroaren 15ekoa, Herrizaingo, Justizia eta Herri Administrazioko sailburuarena, Gasteizko Prozesu eta Administrazio Izapidetzeko, Prozesu eta Administrazio Kudeaketako eta Laguntzako Judizialeko kidegoetako eskakizun bereziko lanpostuak betetzeko -hizkuntza dela-eta- berariazko lehiaketara deitzeko dena.\nHUTSEN ZUZENKETA, honako ebazpen honena: «Ebazpena, 2012ko urriaren 17koa, Polizia eta Larrialdietako Euskal Akademiako zuzendariarena eta Herrizaingo, Justizia eta Herri Administrazio Saileko Araubide Juridiko eta Zerbitzuen zuzendariarena. Honen bidez, Herrizaingo, Justizia eta Herri Administrazio Saileko eta Polizia eta Larrialdietako Euskal Akademia erakunde autonomoko hainbat lanposturen behin betiko barne-hornidurarako deialdia egiten da. Lanpostuei 14. edo hortik gorako ordainsari-maila dagokie».\nHUTSEN ZUZENKETA, honako ebazpen honena: «Ebazpena, 2012ko urriaren 17koa, Herrizaingo, Justizia eta Herri Administrazio Saileko Araubide Juridiko eta Zerbitzuen zuzendariarena. Honen bidez, Herrizaingo, Justizia eta Herri Administrazio Saileko eta Polizia eta Larrialdietako Euskal Akademia erakunde autonomoko hainbat lanposturen behin betiko barne-hornidurarako deialdia egiten da. Lanpostuei 14. mailatik beherako ordainsari-maila dagokie».\n47/2012 EBAZPENA, urriaren 4koa, Jaurlaritzaren Idazkaritzako eta Legebiltzarrarekiko Harremanetarako zuzendariarena, Eusko Jaurlaritzak egindako zenbait hitzarmen, beherago zehaztutakoak, argitaratzea xedatzen duena.\nAGINDUA, 2012ko irailaren 20koa, Hezkuntza, Unibertsitate eta Ikerketako sailburuarena, Elorrioko (Bizkaia) «Nuestra Señora de Lourdes» Lehen eta Bigarren Hezkuntzako ikastetxe pribatuaren titulartasuna eta izen espezifikoa aldatzeko baimena emateko dena.\nAGINDUA, 2012ko urriaren 4koa, Hezkuntza, Unibertsitate eta Ikerketako sailburuarena, Etxebarriko (Bizkaia) «Etxebarri Ikastola» haur-eskola pribatuaren baimena aldatzeko dena.\nEBAZPENA, 2012ko urriaren 15ekoa, Industria, Berrikuntza, Merkataritza eta Turismo Saileko Gipuzkoako lurralde-ordezkariarena, ondoren zehaztutako proiektuak eragindako zenbait finka okupatu aurretiko aktak jasotzeko deialdia egiteko dena: Mondragón-Fagor Ederlan 30 kV-ko aireko linea elektrikoaren zortasun-zerrenda zabaltzea Arrasate, Aretxabaleta eta Eskoriatzako udalerrietan. Erref.: 24055/AT-H-2011-91.\nEBAZPENA, 2012ko urriaren 15ekoa, Industria, Berrikuntza, Merkataritza eta Turismo Saileko Gipuzkoako lurralde-ordezkariarena, ondoren zehaztutako proiektuak eragindako zenbait finka okupatu aurretiko aktak jasotzeko deialdia egiteko dena: Mondragon-Markulete 30 kV-ko aireko linea elektrikoaren zortasun-zerrenda zabaltzea Arrasateko udalerrian (Erref.: 24055/AT-H-2011-92).\nIRAGARKIA, 763/12 administrazioarekiko auzi-errekurtsoa jartzeari eta izapidetzeko onartzeari buruzkoa.\nEDIKTUA, apelazioaren gainean bideratutako 2278/12 hitzezko judizioaren ondoriozkoa (gaia: zenbateko bat erreklamatzea).\nEDIKTUA, guraso eta seme-alaben arteko neurriei buruzko 567/07 prozeduraren ondoriozkoa.\nEDIKTUA, adostasunik gabeko dibortzioari buruzko 91/12 prozeduraren ondoriozkoa.\nEDIKTUA, 1259/09 prozedura arruntaren ondoriozkoa.\nEDIKTUA, 2/11 sumarioaren ondoriozkoa.\nEDIKTUA, oro har kontratuei buruz bideratutako 458/11 prozedura arruntaren ondoriozkoa.\nEDIKTUA, kontratuei buruz bideratutako 446/12 hitzezko judizioaren ondoriozkoa.\nIRAGARKIA, Azkar Lan, S. Coop. kooperatiba aldi berean desegiteari eta likidatzeari buruzkoa.\nGOIMEK, S. COOP. ETA DOIKI, S. COOP.\nIRAGARKIA, Goimek, S. Coop.-ek eta Doiki, S. Coop.-ek bat egiteari buruzkoa.


Ostegunean Usurbilgo EHBilduk “Kotxe karabana independentziarantz” ekimena burutuko du | Usurbildarrak aurrera\n← Atez Ateko hondakinen bilketarako informazio bulegoa Udaletxera aldatu da\nAsteartean “Betaurreko (u)moreak: irribar ahaldunduak” hitzaldia Potxoenean →\nOstegunean Usurbilgo EHBilduk “Kotxe karabana independentziarantz” ekimena burutuko du\nArg.: Usurbilgo EHBildu\nAbenduaren 20an (igandea) Espainiako kongresu eta senaturako hauteskundeak burutuko dira. Alderdi guztiak kanpainaren azken txanpan sartuta daude. Pasa den ostiralean Usurbilen EHBilduk herriko frontoian, “Hamaika arrazoi independentziarako” ekitaldia burutu zuen. Hainbat herritarrek parte hartu zuten; oholtza gainera igo zirenen artean, Mertxe Aizpurua, Usurbilgo alkate ohia eta Maite Ubiria, EHBilduko ordezkaria. Alboka eta pandero doinuak ere entzun ziren. Ekitaldia bertan egindako gaztain banaketarekin amaitu zen.\nKotxe karabana independentziarantz\nOstegun honetan, abenduak 17, Usurbilgo EHBilduk “Kotxe karabana independentziarantz” antolatuko du. Oiardo Kiroldegitik abiatuko da arratsaldeko 19:00etan. Herritarrei dei egin die kotxeetan gerturatzeko eta ekimenean parte hartzeko.


Urruñako ihauteak berriz lilitzen ari | Eleka | KAZETA\nUrruñako ihauteak berriz lilitzen ari\nIRITZIA- Urruñako ihauteriei buruzko historia gogora ekarri ditu Joseba Aurkenerena idazleak. Horrez gain, aurten otsailaren 23an iragan zen ospakizuna nola iragan zen azaldu du.\n09/03/2019 13:34 Mis à jour à: | 0 commentaires\nOrain dela hemezortzi urte inguru, Urruñako Hazia eta Berttoli elkarteetakoek kaskarotak eta zirtzilak berriro plazaratzea erabaki zuten, eta orduz geroztik urtero lapurtar kutsuko ihaute edo ihoteak herriko auzo, plaza eta karriketan barrena ibili dira garai bateko oihartzun zaharrak piztuz eta herritarrak alaituz.\nHonek ez du erran nahi lehenagoko Urruñan ihauteririk ez zenik, jakina! Izan izan ziren garai zaharretatik ihote edo ihaute deiturikoak (gaur maizago ihauteri deitzen duguna), Lapurdiko moduan egiten zirenak, hau da, hainbat kantu eta dantza erritualen inguruan. Horien bukaera aldean, Zanpantzar izeneko panpina handia epaitu, kondenatu eta erre egiten zuten, urtean zehar Urruñan gertatu eritasun, ezbehar eta txarkeria guztien errudun zelakoan; eta haren errautsen inguruan dantzatuz, udaberriaren etorrerarekin hasi behar zen denboraldi berrian horrelakoak edo antzekoak ez zitezen berriro gerta galdatzen zuten.\nErrito zahar hauek Paleolitoan zuten oinarri, orduko gizarte naturalista haren sinesteetan eta protoeuskaldunen Europa indigena osoan zabaldurik zeuden.\nLehen eta Bigarren Gerla handiek sekulako galera ekarri zuten Iparraldeko Lapurdi, Baxenabarra eta Zuberoara, giza triskantza handia jaso baikenuen. Frantziarrek gure mutilak deitu zituzten gerlara haien interes ekonomikoak eta nahikeriak defendatzera, eta nahiz eta muga aldeko ainitzek Hegoaldera ihes egin edota desertatu (ederki egina!), gainerakoek infernura zituzten eraman eta larrutik ordaindu zuten.\nBaiki, ederki ordaindu genuen frantziarrek egin bahiketa erraldoi hori. Morts pour la patrie jarri zuten gero, lotsagabeki, hildakoen oroitzapenez egindako oroitarrietan. Aberriaren alde hilik ez, frantziarren diruzalekeriagatik eta botere-nahiagatik hilak baino.\nHorretaz gain, kontuan hartu behar dugu frantses eskolak egindako bidegabekeria, haur euskaldunak ttiki-ttikitatik frantsestuz eta doktrinatuz. Kolonizazioaren jukutria eta miseriak.\nBi faktore horiek, nagusiki, euskararen eta euskal nortasunaren gibelatzea ekarri zuten, herri ainitzetan mintzairaren transmisioa guztiz hausterainokoa. Ihauteak ere arrunt galdu ziren, gainerako ohitura edo usaiak bezalaxe. Beharrik orain berreskuratzen prozesuan garen!\nAurten, otsailaren 23an, larunbatarekin, goizeko zortzietan atera ziren urruñar ihauteetako parte hartzaileak traktore batekin egindako organ eta beste hainbat ibilgailutan. Hirurogei bat lagun, gutti-goitibeheiti, eta ohitura zaharrari jarraituz, hainbat geldialdi egin zuten, aurten lau elkartetan. Lehena Berttoli elkartean egin zuten UGA-ko gazteek eskainirik, bigarrena Zokoa auzategiko elkartean, hirugarrena Besta Komitearen egoitzan eta laugarrena Urruñarrak Klika elkartearenean. Ohikoa den bezala, aipatu elkarteetan hainbat kantu eta dantza egin zuten bertara hurbildutakoekin batera, eta Seiki izeneko gazte musikarien taldearen laguntzaz. Elkarteetakoek, ordainez, jan eta edari goxo franko eskaini zieten.\nArratsaldeko 6,30etan herriko plazan ziren, ordurako prestatua zeukaten Zanpantzarren irudiaren aitzinean. Jadanik plaza herritarrez mukuru zen. Tenore horretan ihaute taldea osatzen zutenak mugitzen hasi ziren. Aitzinean bi kotilungorri handi zihoazen, eskuan zeramaten isopoaz jendea zirikatzen, gero hartz adarduna, aker beltza eta behi kaskezurra. Hartzaren adarrak biziki garrantzitsuak dira, adarrak, bai animalienak eta bahi zuhaitzenak, emankortasunaren ikur baitira. Aipatu hiru pertsonaia horien ondotik kolore bizietako xingolez eta zakuz jantziriko zirtzil alaiak eta bukaeran, zuriz jantzitako mutil kaskarota ederrak.\nPlazan hainbat itzuli egin ondoren, kaskarotek dantzatzeari ekin zioten: makilttiki dantza, bizargin dantza… eta gero epaiketaren tenorea iritsi zen, den-dena euskaraz, aitzineko urteetan ez bezala. Euskara hutsez egiteak azkartasuna eta sineskortasuna eman zizkion epaiketari, eta ene idurikoz, biziki delibero adoretsu eta adimentsua izan zen. Alde batetik euskal ihauteria euskaraz behar delako izan, eta bestaldetik plazan ziren erdaldunek (%15a edo) garbi ikusi ahal izan zutelako euskaldunon mintzaira euskara dela eta gure gizartean integratzeko euskaraz ikasi beharra daukatela.\nEpaiketan zehar bi bertsolari izan ziren aurkako eta aldeko abokaten lana eginez. Aitor Servier azkaindarra kontrakoa izan zen eta Iker Altuna hendaiarra aldekoa. Ederki ari izan ziren biak. Epaileak Urruñako lauzpabost kontu aipatu zituen eta bertsolariek aldeko eta kontrako argudioak eman zituzten. Azkenean, epaile jaunak Zanpantzar heriotza zigorrera kondenatu zuen eta zirtzilek, dantza zenbait egin ondoren, su eman zioten. Suaren inguruan dantzari guztiek eta baita herritarrek ere zortzikoa, hainbat jauzi, fandango eta arin-arin dantzatu zituzten. Zanpantzar guztiz kiskali zenerako Urruñako ihauteak bukatuak ziren.\nEderrak izan dira aurtengo ihauteak, gero eta ederragoak gainera, urruñarren gustukoak. Aurrerantzean ere horrela izanen direlakoan nago, gazteen artean gero eta segida handiagoa baitago. Urruñan eta Euskal Herri osoan ihauteak lilitzen ari zaizkigu.


Inicio » FATXADAK BIRGAITZEA\nFATXADAK BIRGAITZEKO ERREFERENTZIAZKO ENPRESA GARA BIZKAIAN\nDuela urte batzuk arte Bizkaian fatxadak birgaitzeko teknika zarpiatuak konpontzea zen. Hau da, akatsak eta zuloak mortero geruza batekin estaltzea eta ondoren pintatzea. Irtenbide honekin akats txikiak konpontzea eta eraikinaren azala garbitzea baino ez zen lortzen.\nGaur egungo irtenbideek garapen handia izan dute maila teknikoan, eta emaitza estetikoa ez ezik eraikinaren efizientzia energetiko handiagoa ere lortzen dute.\nGarai berri honetan, Insignia erreferente bihurtu da fatxadak birgaitzeko enpresen artean, espezializazio tekniko altua baitu eta bezeroarekin adostutako kalitatea eta epeak errespetatzen dituelako. Fatxadak birgaitzean teknologia berrienak aplikatzen ditugu, isolamendu termiko eta akustikoa emanez, esaterako SATE isolamendua edo fatxada aireztatua, beste teknika batzuekin batera, esaterako nanoteknologia aplikatzea.\nBirgaitze lan guztietan ezinbestekoa da fatxadan zenbait konponketa egitea. Egiturako kalteak, hezetasunak eta pitzadurak konpontzen ditugu, jatorrizko itxura berreskuratuz.\nIsolamendu termiko eta akustiko berriei esker eraikinaren erosotasuna areagotu egingo da, baita efizientzia energetikoa ere. SATE isolamendua eta fatxada aireztatuak nabarmendu behar dira.\nFatxaden estaldurak itxura estetikoa ematen dio eraikinari. Azken atala izan daiteke, isolamendu baten ondoren, edo, besterik gabe, etxebizitzaren itxura aldatzeko modu bat.\nFATXADAK BIRGAITZEKO JOERAK\nFatxadak birgaitzeko gaur egungo joera nagusia auzokideen erkidegoei ekonomikoki zein energetikoki aurreztea ahalbidetzen dien teknikei garrantzia ematean datza. Horrez gain, aurrerapen horiekin fatxadak ez du ia mantentze lanik behar.\nAdibidez, fatxada baten zarpiatuaren pinturak 5-7 urteko iraupena duela kalkulatzen da. SATE sistema bidez edo fatxada aireztatuen teknika erabiliz birgaitutako fatxada bat aztertuz gero, orduan iraupena 50 urte baino gehiagokoa da. Argi dago auzokide bakoitzak izugarri aurreztuko lukeela.\nNOLA JAKIN DEZAKET NIRE ERAIKINEKO FATXADA BIRGAITU BEHAR DEN EDO EZ?\nZure fatxada birgaitu behar ote den ez badakizu edo zalantza badaukazu. Insignaren esperientziaren arabera, auzokideen erkidegoak honako arazo hauek dituztenean hasten zaizkigu deitzen:\nHezetasun arazoak etxebizitzetan.\nKondentsazioak leiho eta paretetan.\nEtxe barrualdeetan orbanak agertzea eta altxatzea.\nFatxadan askatzeak badaude edo gaizki badago.\nEtxean hotz egiten badu eta termikoki isolatu nahi izanez gero.\nKanpoan gertatzen dena entzuten dut eta akustikoki isolatu nahi dut.


#EtaOrainZer Elkarrizketak: Kontratu sozialaren berritze saihestu ezina - Eta Orain Zer\nby admin | Dec 15, 2020 | Elkarrizketak, Eta Orain zer | 0 comments\nAzaroaren 24an, Eta orain, zer proiektuaren esparruan, Anton Costasek eta Jon Bilbaok “Kontratu sozialaren ezinbesteko berritzea” izan zuten hizpide. Bi profil profesional haiek, ibilbide desberdinak baina osagarriak dituztenak, diagnostikoa zehazten lagundu zuten; diagnostiko horretan oinarritzen da kontratu sozial berri baten beharra, sistema politiko eta demokratikoaren funtzionamendu ona egonkortzeko elementu gisa, itsasgarri moduan, jardungo duena. Elkarrizketaren harira, garrantzi eta interes handiko proposamen-sorta egin zen kontratu sozial berri hori edukiz hornitzeko modurik onenari buruz.\nIzan ere, pandemiak eta horri aurre egiteko hartutako neurriek krisia eragin dute, ebaluatzeko zailak diren magnitudeak dituena, bai osasun-arloan, bai alderdi ekonomiko eta sozialean. Ziurgabetasunak markatutako testuinguru honetan, oso egokia da guztioi zuzendutako eztabaida bat zabaltzea, hau da, zeintzuk diren gizarte-kontratua berritzeko kontuan hartu behar ditugun funtsezko elementuak eta, hala badagokio, zeintzuk diren hori lortzeko paper garrantzitsua izan beharko luketen eragileak.\nIldo horretan, eta hasteko, Anton Costasek bere buruari galdetu zion: Zergatik funtzionatzen du gizarte liberal batek modu harmonikoan? Zerk ahalbidetzen du kapitalismoak oparotasuna sortzea eta demokrazia kaosean ez erortzea? Erantzuna kontratu sozialaren kontzeptuan dago berarentzat, hau da, ondo doazenen eta atzean geratzeko arriskua dutenen arteko konpromiso gisa ulertuta. Konpromiso hori, bere ustez, hondatu egin da azken urteotan, faktore-batuketa baten ondorioz, gure gizarteetan eragin oso negatiboa duten desberdintasun esanguratsuak sortuz. Haren ustez, gizarteko maila askok enplegu onak galdu izanaren sentimendutik dator desberdintasunik arriskutsuena. Tesi horretatik abiatuta, enplegu on horiek sortzeko gai izango den egitura ekonomikoa berreraikitzea da ezinbesteko erronka. Zentzu berean mintzatu zen Jon Bilbao ere, eta globalizazioak uzten dituen ondorio negatiboak errepasatu ondoren, sortzen dituen aukera onak nabarmentzeaz ere ahaztu gabe, uste sendoa agertu zuen adostasun berriak berrantolatu beharraz, etorkizuneko kontratu sozial horri jarrera sendoagoetatik heldu ahal izateko.\nNola bihur daiteke egingarri kontratu sozial berri hori? Hizlariek ez zuten saihestu erronkaren zailtasuna azpimarratzea, jokoan dauden eragile, interes eta balioen aniztasunari erreparatzen badiogu. Horren haritik, Anton Costasek gaur egun dauden kontratu sozialaren ereduak errepasatu zituen (liberala, populista, ezkerrekoa eta aurrerakoia), eta, ondoren, adierazi zuen izaera aurrerakoia duen kontratu sozial batek gutxienez hiru elementu izan beharko lituzkeela kontuan: ideia onak zuzentasun eta eraginkortasunaren arteko harremanaren inguruan; “garaiko giro berri” bat, arrazionaltasunaren babesean balioak hurbiltzea ahalbidetuko duena, ziurgabetasunak hori eskatzen du eta; azkenik, aktibismo sozial bat, jasangarritasunaren aldagaia ekonomiaren eremuan sartzea egingarri bihurtu dezan.\nBestalde, Jon Bilbaok konfiantza-espazioak indartzearen garrantzia nabarmendu zuen. Horrela bakarrik uste du posible dela kontratu sozial bat berritzeko beharrezkoak diren adostasunak lortzea. Bere ustez, gizarteak erakundeekiko konfiantza galdu du, baina baita enpresekiko konfiantza ere, horien etekin-bilaketak, lehia gogorreko ingurune batean, inpaktu handia izan baitu lan-merkatuan, prekarietate ia sistemikoa eraginez. Konfiantza berreskuratzeko, bere ustez, ariketa zorrotza egin behar da bereizi ahal izan ditzagun, batetik, enpresaren barne-funtzionamenduaren logikak (etekinaren aldeko borrokak markatua, enpresak bizirik irauteko mekanismo gisa), eta bestetik enpresa helburu sozialekin lotzen duena. Ikuspegi bikoitz hori argitu ondoren, zentzuzkoa da bi aldagaien arteko harreman-esparru bat finkatzea, emaitza harmoniko eta bertutetsua lortzeko. Esparru horrek izan beharko luke kontratu sozial berria. Bestalde, Anton Costasek iradokitzen du komenigarria dela azken urteetan merkatuak izandako funtzionamendua eta enpresen boterearen kontzentrazioa behatzea, akatsak ikusita, enpresen helburua birbideratzeko modurik onena erabaki eta prestatzeko, gizartearen konfiantza berreskuratzeko bidea errazte aldera. Jon Bilbaok, halaber, ezinbesteko lankidetza publiko-pribatua eskatzen du, oparotasun-nitxoak bultzatzeko eremu ezin hobea baita. Eta lankidetza hori, Anton Costasen iritziz, hirugarren sektorera zabaldu behar da.\nHizlarien azken hausnarketak pandemiak areagotu dituen joerei buruzkoak izan ziren. Joera horiek merkatuaren eta estatuaren arteko harremanean berroreka sakonak eragiten ari dira, politika nazionalen globalizazio/autonomia harremanari dagokionez, baita hazkunde ekonomikoari dagokionez ere. Berroreka hirukoitz horrek industria-subiranotasunaren klabean pentsatzera bultzatzen du, baina horrek ez du esan nahi, inola ere, gure ekonomien irekitze-mailan atzerakada bat, baizik eta testuinguru berri bat, hortik lankidetza bultzatzeko ondasun publiko globalak hobeto hornitze aldera.\nElkarrizketa amaitzeko, azken gogoeta bat egin zuten, eta hizlariek kontratu sozial berria helmuga itxaropentsu gisa ezarri zuten, betiere egingarria bada enplegu gehiago eta hobeak sortzea, hori baita sistemaren egonkortasuna mehatxatzen duen desberdintasunaren aurka borrokatzeko estrategia eraginkorrena.